Վահան Ավագյանն ասաց, որ իր երազանքն է եղել եկեղեցու կառուցումը եւ հիմա կարող է հոգեպես հանգստանալ, քանի որ եկեղեցին արդեն իրականություն է: Նրա միջոցներով ամբողջությամբ ասֆալտապատվել է Ռոզա Ավագյանի անվան փողոցը, անցկացվել է գիշերային եւ տոնական լուսավորություն: Գյուղացիները կատակում են, որ նշված փողոցը դարձել է «Հյուսիսային պողոտան»: Դպրոցի ճանապարհը նույնպես ասֆալտապատվել է, եւ աշակերտները կարող են անձրեւոտ օրերին հանգիստ դպրոց հաճախել: